Chad Cromwell

Chad Cromwell (født 14. juni 1957 i Paducah, Kentucky er en trommeslager fra USA.

Han arbeider både som studiomusiker, og er også kjent for sitt samarbeid med Neil Young, Mark Knopfler og Joe Walsh. Som studiomusiker har han deltatt på innspillinger med blant andre Diana Krall, Willie Nelson, Marty Stuart, Emmylou Harris, Bonnie Raitt, Jackson Browne, Joss Stone, Boz Scaggs, Peter Frampton, The Beach Boys og Crosby, Stills, Nash & Young.Biografi , drumsoloartist.com, 26. juli 2007, besøkt 7. februar 2015

 Bakgrunn 
Cromwell ble født i Paducah i Kentucky, men familien flyttet da han var tre år gammel til Memphis i Tennessee. I 1990 flyttet han til Nashville, hvor han ble etablert som musiker, og bor der i dag med sin ektefelle og barn.Amendola, Billy: Chad Cromwell: Web Exclusive Interview, Modern Drummer, 19. mai 2005, besøkt 7. februar 2015.

Han startet å spille trommer da han var åtte år gammel, da han øvde hjemme ved å høre på musikk gjennom høretelefoner og spilte med på rommet sitt hjemme hos foreldrene. Da han var 12 år begynte han å spille i garasjeband i nabolaget.Artist Biography: Chad Cromwell  hos cymbal-produsenten Zildjian, besøkt 7. februar 2015

 Karriere 
Cromwell første innspillinger, med tilhørende turneer var med Joe Walsh i 1986,Gomez, Alex M.: «Joe Walsh keeping young», South Florida Sun-Sentinel, 27. november 1987, s. 22. da han var med på de to albumene Got Any Gum? og Ordinary Average Guy.

I 1987 innledet Cromwell samarbeidet med Neil Young og de første arbeidene ble Neil Young & The Bluenotes. Siden da har han vært med på en rekke innspillinger og turneer med Young ved flere anledninger, og deltar på Freedom (1989), Prairie Wind (2005) Living with War (2006) og Chrome Dreams II (2007). Han deltar også i Neil Young: Heart of Gold, en dokumentar som inneholder den første framføringen av Neil Youngs album, Prairie Wind (sammen med en rekke av Youngs klassiskere).Varga, George: «The right chemistry: Demme, Young 'were on the same page' for 'Neil Young: Heart of Gold'», The San Diego Union-Tribune, 23. februar 2006 Filmen ble tatt opp i Ryman Auditorium og regissert av Jonathan Demme.

Cromwell er også kjent for sine bidrag til Mark Knopflers soloalbum Golden Heart (1996), Sailing to Philadelphia (2000), The Ragpicker's Dream (2002) og Shangri-La (2004). Han var også en del av Knopflers band på turneene til hans første album.Morse, Steve: «Mark Knopfler takes a Strait-country line on solo CD», The Boston Globe, 22. mars 1996, s. 62.

Cromwell deltok også på turneen med Crosby, Stills, Nash & Young sommeren 2006.Neil Young review, August, 2005 og på verdensturnene med Neil Young som en del av His Electric Band, og besøkte blant annet Norge i Oslo Spektrum og Koengen i Bergen 11. august og 26. august 2008, samt på Norwegian Wood i Oslo med His Electric Band 11. juni 2009.

 Referanser 

 Eksterne lenker 



Kategori:Trommeslagere fra USA
Kategori:Neil Young-musikere
Kategori:Mark Knopfler
Kategori:Studiomusikere fra USA
Kategori:Personer fra McCracken County i Kentucky
Kategori:Personer fra Memphis